b'\n_START_ARTICLE_\nVelike zelene o\xc4\x8di\n_START_SECTION_\nVsebina\n_START_PARAGRAPH_\nZgodba se dogaja konec februarja v Nem\xc4\x8diji, ko o\xc4\x8de petnajstletne Lene napove osemtedensko potovanje v Avstralijo, njena mama pa sprejme povabilo na tritedensko plesno delavnico v Amsterdamu, zaradi \xc4\x8desar Lena, njen starej\xc5\xa1i brat Siemen, mlaj\xc5\xa1i brat Gri\xc5\xa1a in njihova mlada varu\xc5\xa1ka Katie ostanejo sami doma. Nekaj dni kasneje, v ve\xc4\x8dernih urah, prideta k njim na obisk Lenina najbolj\xc5\xa1a prijateljica Jana in njen bratranec Frederik, ki je \xc5\xbee dolgo zaljubljen v Leno._NEWLINE_Naslednje jutro se vsi skupaj odpravijo na spomladanski izlet v gozd. Ob povratku naletijo na mo\xc4\x8dno ploho, v kateri se pokvarijo brisalci pri avtomobilu, ki ga vozi Katie. To povzro\xc4\x8di prometno nesre\xc4\x8do, v kateri Leno, ki sedi neprivezana na sredini zadnjega sede\xc5\xbea, odnese s sede\xc5\xbea._NEWLINE_Lena se tri tedne kasneje zbudi v bolni\xc5\xa1nici s povito glavo in neznosnimi glavoboli. Ko kon\xc4\x8dno pride dan, da ji odstranijo povoje, spozna, da ji je nesre\xc4\x8da, ki se je zgodila, za vedno vzela vid._NEWLINE_Zgodba ganljivo prika\xc5\xbee Lenin odziv na slepoto. Jasno opi\xc5\xa1e svet, v katerem se je zna\xc5\xa1la, opi\xc5\xa1e tudi vse novosti, ki ji slepota prinese. Njeno \xc5\xbeeljo, da ne bi bila nikomur v breme, \xc5\xa1e posebno star\xc5\xa1em, in njen trud, da bi nadaljevala svoje \xc5\xbeivljenje kar se da normalno.\n_START_SECTION_\nZbirka\n_START_PARAGRAPH_\nKnjiga je iz\xc5\xa1la v Zbirki Odisej zalo\xc5\xbebe Mladinska knjiga.'